ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰላም ዝፈጥሮም ቁጠባዊ ዕድላት ኣብ ኤርትራ 1 ነሓሰ 2018 ሕጂ ሕጂ ምስ ኢትዮጵያ ተፈጢሩ ዘሎ ናይ ሰላም ሃዋሁን ምብቃዕ ናይቲ ኩነተ-ኲናትን ንብዙሓት ሓድሽ ተስፋ ዝኸፈተ እንትኸውን፡ ቀጠባዊ ምብርባር ክዕምር ዘሎ ተኽእሎታት ሃንቀው ዝበሃለሉ ዘሎ እዋን'ዩ። ምድኻም ቁጠባ ኤርትራ ኣብዘን ዝሓለፋ ክልተ ዓሰርተ ዓመታት ምስቲ ምስ ኢትዮጵያ ዝተገበረ ዶባዊ ኲናትን ዝሰዓበ ምትፍናንን ክተኣሳሰር'ዩ ጸኒሑ። መንግስቲ ኤርትራ ነዚ ምስ ኢትዮጵያ ተጀሚሩ ዘሎ ኣወንታዊ ምዕበለን ዝረአ ዘሎ ዞባዊ ምርግጋእን ከም ሓደ ዕድል ተጠቂሙ ፓለቲካውን ቁጠባውን ጽገናታት እንተድኣ ክገብር ክኢሉ፡ ኤርትራ ብዙሕ ናይ ቁጠባ ኣፍደገታት ክኽፈተላ ይኽእል'ዩ። "ሕጂ ኣድህቦና ብምሉኡ ናብ ልምዓት ዘብል'ዩ ዝመስለኒ። ኩሉ ጸዓትና፡ ጊዜናን ጸጋታትናን ናብ ልምዓት እንተ ኣውዒልናዮም ብሩህ መጻኢ ጥራሕ'ዩ ክኸውን ዝኽእል" ብምባል ሚኒስተር ዜና ኤርትራ ኣቶ የማነ ገብረመስቀል ንቢቢሲ ተዛሪቡ። ሽርክነት ንግዲ ኢትዮ-ኤርትራ ክሳብ ኣበይ?
